เราเป็นก้อนที่รักแร้ค่ะ เป็นก้อนกลมๆ ขนาดประมาณครึ่งเซน เคยบีบออกมาเหมือนเป็นก้อนไขมัน สีขาวขุ่น (ไม่ใช่ของเหลว) บีบแล้วมันก็ยุบลง อยากรู้ว่าเป็นอาการของอะไรคะ แล้วอันตรายรึเปล่าถ้าเราจะปล่อยไว้
สวัสดีค่ะ ก้อนที่รักแร้ บีบแล้วมีสีขาวขุ่นออกมา อาจเป็นก้อนซีสต์ไขมันใต้ผิวหนัง(sebaceous cyst หรือ epidermal inclusion cyst)ซึ่งเกิดจากเซลล์ผิวหนังชั้นนอกอยู่ผิดที่ โดยไปอยู่ในผิวชั้นหนังแท้แล้วผลิตสารเคอราตินสะสมจนเกิดซีสต์ขึ้น อาการคือจะคลำได้เป็นก้อนหรือตุ่มที่ค่อนข้างนิ่ม อาจพบรูเปิดจากก้อน และหากบีบออกอาจเห็นมีสารสีขาวคล้ายเนย มีกลิ่นเหม็น ดูคล้ายหนองการรักษาให้หายคือต้องผ่าตัดเอาก้อนซีสต์ออกให้หมดหากไม่ผ่าตัดออก ก็ไม่ได้อันตรายแต่อย่างใด เพียงแต่อาจเกิดการอักเสบติดเชื้อตามมาได้ ซึ่งจะทำให้มีอาการเจ็บ ปวด บวมแดง และอาจกลายเป็นฝีหนองได้